Adamsgullregn

Adamsgullregn (+Laburnocytisus adami) er et lite, løvfellende tre.

Den er en såkalt podningskimære. Purpurgyvel (Cytisus purpureus) er podet på gullregn (Laburnum anagyroides) slik at purpurgyvel utgjør den ytre delen av planten og gullregn den indre. Bladverket minner mest om gullregn, men det er noen skudd med små gyvelblad. Noen skudd har gule gullregnblomster i lange, hengende klaser, andre har purpurfargete blomster i små knipper, og noen skudd har blomster som er en mellomting.

Adamsgullregn skyldes en poding utført av gartner Adam i Vitry-sur-Seine utenfor Paris i 1825. Vekstformen er ikke særlig pen, men treet dyrkes av og til i hager som en kuriositet på grunn av blomstringen. I Norge er den plantet nordover til Molde.

Litteratur

Eksterne lenker 
 

Erteblomstfamilien